Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: A Legfelsõbb Bíróság Közigazgatási Kollégiumának vezetõje a joggyakorlat továbbfejlesztése és az egységes ítélkezési gyakorlat biztosítása érdekében a bíróságok szervezetérõl és igazgatásáról szóló 1997. évi LXVI. törvény (a továbbiakban: Bszi.) 31. § (1) bekezdésének a) pontja, valamint
Paragraph Index: 1943

(1) bekezdésének rendelkezése alapján kell a közigazgatási határozat végrehajtásának felfüggesztése tárgyában hozott végzés elleni fellebbezési jogról is állást foglalni. Az irányadó tényállás szerint a közigazgatási eljárásban ellenérdekû ügyfél jóhiszemûen szerzett jogának gyakorlását is felfüggeszti a bíróság a közigazgatási határozat végrehajtásának felfüggesztését elrendelõ végzésével. Így pl. a jogerõs engedély birtokában megindult építkezés leállítását, a már folytatott kereskedelmi tevékenység felfüggesztését stb. jelenti a bíróság határozata. Ha a közigazgatási eljárás ellenérdekû ügyfele a közigazgatási per megindulását követõen annak sem félként, sem beavatkozóként nem résztvevõje, a Pp. 233. § (1) bekezdés alapján azt kell vizsgálni, hogy fellebbezéssel élhet-e azon a jogalapon, hogy a határozat reá rendelkezést tartalmaz. A közigazgatási határozat végrehajtását felfüggesztõ végzés arról rendelkezik, hogy az alperes jogerõs döntése nem hajtható végre, a közigazgatási eljárás ellenérdekû ügyfelére rendelkezést nem tartalmaz. A Pp. 233. § (1) bekezdése kiterjesztõen nem értelmezhetõ, mivel a kiterjesztõ értelmezés a (közigazgatási) perben olyan személynek is eljárásbeli jogokat biztosítana, aki a pernek nem részese, illetve, aki a perbe beavatkozni sem kíván. A kiterjesztõ értelmezés esetén a határozatot a Pp. 219. § (5) bekezdése alapján részére kézbesíteni kellene, továbbá a Pp. 270. §

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes